முதல் பாகத்தைப் பார்த்திருப்பவர்களுக்கு சீஸர் பற்றி நன்றாகவே தெரியும். புத்திசாலித்தனமான, தலைமைப் பண்புகள் நிறைந்த சிம்பன்ஸி. முதல் பாகத்தின் இறுதியில் அத்தனை குரங்குகளும் காட்டுக்குள் சென்றுவிட்டபின் அவர்கள் அங்கேயே அரண்களை அமைத்துக்கொண்டு வாழ்கின்றனர். வெளியே உலகம் முழுவதிலும் முதல் பாக இறுதியில் அழிந்துவிட்டதால் மனிதர்கள் யாரையும் கடந்த இரண்டு வருடங்களாகப் பார்த்ததே இல்லை என்று தங்களுக்குள் குரங்குகள் பேசிக்கொள்கின்றன. அப்போதுதான் சில மனிதர்களை இந்தக் குரங்குகள் பார்க்க நேர்கிறது. அவர்களைப் பின்தொடர்ந்து செல்லும் குரங்குகள், அவர்கள் வாழும் இடத்தைத் தெரிந்துகொள்கின்றன.